**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**՛՛......՛՛ .....................2021 թ. N............**

**«ԵՐԵՎԱՆԻ ԹԱՏՐՈՆԻ ԵՎ ԿԻՆՈՅԻ ՊԵՏԱԿԱՆ ԻՆՍՏԻՏՈՒՏ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ «ԵՐԵՎԱՆԻ ԹԱՏՐՈՆԻ ԵՎ ԿԻՆՈՅԻ ՊԵՏԱԿԱՆ ԻՆՍՏԻՏՈՒՏ » ՀԻՄՆԱԴՐԱՄԻ ՎԵՐԱԿԱԶՄԱՎՈՐԵԼՈՒ, ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ԵՎ ԳՈՒՅՔ ՏՐԱՄԱԴՐԵԼՈՒ ՄԱՍԻՆ**

Հիմք ընդունելով «Պետական ոչ առևտրային կազմակերպությունների մասին» Հայաստանի Հանրապետության օրենքի 5-րդ հոդվածի 2-րդ մասը, 24-րդ հոդվածի 1-ին մասը, «Հիմնադրամների մասին» Հայաստանի Հանրապետության օրենքի 9-րդ հոդվածը, 10-րդ հոդվածի 4-րդ մասը և Հայաստանի Հանրապետության քաղաքացիական օրենսգրքի 63-րդ, 685-րդ և 688-րդ հոդվածները` Հայաստանի Հանրապետության կառավարությունը **որոշում է.**

1. «Երևանի թատրոնի և կինոյի պետական ինստիտուտ» պետական ոչ առևտրային կազմակերպությունը (պետական գրանցման համարը՝ -----) վերակազմավորման ձևով վերակազմակերպել «Երևանի թատրոնի և կինոյի պետական ինստիտուտ» հիմնադրամի (այսուհետ՝ հիմնադրամ):
2. Հաստատել հիմնադրամի կանոնադրությունը` համաձայն N 1 հավելվածի:
3. Հայաստանի Հանրապետության անունից հանդես եկող պետական կառավարման մարմին սահմանել Հայաստանի Հանրապետության կրթության, գիտության, մշակույթի և սպորտի նախարարությունը:
4. Առաջարկել համալսարանի ռեկտորին` սույն որոշումն ուժի մեջ մտնելուց հետո երկամսյա ժամկետում՝ օրենքով սահմանված կարգով ապահովել հիմնադրամի պետական գրանցումը:
5. Սահմանել, որ «Երևանի թատրոնի և կինոյի պետական ինստիտուտ» պետական ոչ առևտրային կազմակերպության գիտական խորհուրդն իր գործունեությունը կարող է շարունակել մինչև հիմնադրամի գիտական խորհրդի ձևավորումը:
6. «Երևանի թատրոնի և կինոյի պետական ինստիտուտ» պետական ոչ առևտրային կազմակերպությանն ամրացված՝ Հայաստանի Հանրապետության սեփականությունը հանդիսացող՝ սույն որոշման N 2 հավելվածում նշված անշարժ գույքը հետ վերցնել և թողնել Պետական գույքի կառավարման կոմիտեի/այսուհետ՝ կոմիտե/ տնօրինությանը:
7. Կոմիտեի տնօրինությանը հանձնված՝ պետական սեփականություն հանդիսացող՝ սույն որոշման N 3 հավելվածում նշված գույքն անորոշ ժամկետով, անհատույց օգտագործման իրավունքով տրամադրել հիմնադրամին:

9.Կոմիտեի նախագահին՝ վեցամսյա ժամկետում, հիմք ընդունելով չափագրման արդյունքները, հիմնադրամի հետ կնքել սույն որոշման N 3 հավելվածում նշված անշարժ գույքի վերաբերյալ ««Երևանի թատրոնի և կինոյի պետական ինստիտուտ» պետական ոչ առևտրային կազմակերպության հետ կնքված անհատույց օգտագործման պայմանագրերում սույն որոշումից բխող պայմանագրերի փոփոխման մասին համաձայնագրեր դրանցում նախատեսելով դրույթ այն մասին, որ պայմանագիրը կարող է լուծվել հիմնադրի կողմից՝ դրա մասին գրավոր ծանուցելով հիմնադրամին, պայմանագրերի և համաձայնագրերի նոտարական վավերացման և դրանցից ծագող գույքային իրավունքների պետական գրանցման ծախսերն իրականացնելով հիմնադրամի միջոցների հաշվին:

10. Հայաստանի Հանրապետության կրթության, գիտության, մշակույթի և սպորտի նախարարին ՝

* 1. սույն որոշումն ուժի մտնելուց հետո մեկամսյա ժամկետում՝

ա. ապահովել ««Երևանի թատրոնի և կինոյի պետական ինստիտուտ» պետական ոչ առևտրային կազմակերպությանը սեփականության իրավունքով և անհատույց օգտագործման իրավունքով պատկանող գույքի, ինչպես նաև պարտավորությունների կազմի ճշտման գործընթացը,

բ. հաստատել ««Երևանի թատրոնի և կինոյի պետական ինստիտուտ» պետական ոչ առևտրային կազմակերպության գույքի, այլ գույքային իրավունքների, ինչպես նաև պարտատերերին և պարտապաններին վերաբերող բոլոր (ներառյալ վիճարկվող) պարտավորությունները հիմնադրամին փոխանցման ակտը.

2) հիմնադրամի պետական գրանցումից հետո եռամսյա ժամկետում՝

ա. Հայաստանի Հանրապետության վարչապետի հաստատմանը ներկայացնել հիմնադրամի հոգաբարձուների խորհրդի կազմը,

բ. ապահովել «Երևանի թատրոնի և կինոյի պետական ինստիտուտ» պետական ոչ առևտրային կազմակերպությանը սեփականության իրավունքով պատկանող գույքը սեփականության իրավունքով հիմնադրամին փոխանցելու հանձնման-ընդունման գործընթացը։

11. Սահմանել, որ հիմնադրամը ««Երևանի թատրոնի և կինոյի պետական ինստիտուտ» պետական ոչ առևտրային կազմակերպության իրավահաջորդն է, և նրան են անցնում վերակազմակերպված իրավաբանական անձի իրավունքներն ու պարտականությունները՝ փոխանցման ակտին համապատասխան:

12.Դադարեցնել ««Երևանի թատրոնի և կինոյի պետական ինստիտուտ» պետական ոչ առևտրային կազմակերպության Գյումրու (պետական հաշվառման համարը՝------), Վանաձորի (պետական հաշվառման համարը՝-----), Գորիսի (պետական հաշվառման համարը՝-----), մասնաճյուղերի գործունեությունը:

13. Սահմանել, որ «Երևանի թատրոնի և կինոյի պետական ինստիտուտ» պետական ոչ առևտրային կազմակերպության Գյումրու և Վանաձորի մասնաճյուղերն իրենց գործու­նեու­թյունը կարող են շարունակել «Երևանի թատրոնի և կինոյի պետական ինստիտուտ» հիմնադրամում, որպես կառուցվածքային ստորաբաժանումներ:

14. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՆԱԽԱԳԻԾ**

**Հավելված N 1**

 **ՀՀ կառավարության 2021 թվականի**

 **N - որոշման**

**ԿԱՆՈՆԱԴՐՈՒԹՅՈՒՆ**

**«ԵՐԵՎԱՆԻ ԹԱՏՐՈՆԻ ԵՎ ԿԻՆՈՅԻ ՊԵՏԱԿԱՆ ԻՆՍՏԻՏՈՒՏ»**  **ՀԻՄՆԱԴՐԱՄԻ**

* + 1. **ԸՆԴՀԱՆՈՒՐ ԴՐՈՒՅԹՆԵՐ**
1. «Երևանի թատրոնի և կինոյի պետական ինստիտուտ» հիմնադրամը (այսուհետ` ԵԹԿՊԻ) հիմնադրի որոշմամբ հիմնադրված և անդամություն չունեցող ոչ առևտրային կազմակերպություն է:
2. ԵԹԿՊԻ-ն «Երևանի թատրոնի և կինոյի պետական ինստիտուտ» պետական ոչ առևտրային կազմակերպության (պետական գրանցման համարը՝ -------) իրավահաջորդն է՝ փոխանցման ակտին համապատասխան, ««Երևանի թատրոնի և կինոյի պետական ինստիտուտ» պետական ոչ առևտրային կազմակերպությունը հանդիսացել է *«*«Երևանի թատրոնի և կինոյի պետական ինստիտուտ» *պետական հիմնարկի /*ստեղծվել է Հայաստանի Հանրապետության կառավարության 1994 թվականի հուլիսի 27-ի N 346 որոշմամբ/ իրավահաջորդը՝ փոխանցման ակտերի համաձայն:
3. ԵԹԿՊԻ -ն իր գործունեությունն իրականացնում է Հայաստանի Հանրապետության Սահմանադրությանը, Հայաստանի Հանրապետության քաղաքացիական օրենսգրքին, *«Հիմնադրամների մասին» օրենքին, «Բարձրագույն և հետբուհական մասնագիտական կրթության մասին» օրենքին, «Կրթության մասին» օրենքին,* Հայաստանի Հանրապետության օրենքներին, այլ իրավական ակտերին, միջազգային պայմանագրերին և սույն կանոնադրությանը համապատասխան։
4. ԵԹԿՊԻ-ի հիմնադիրը Հայաստանի Հանրապետությունն է` ի դեմս Հայաստանի Հանրապետության կառավարության: Հայաստանի Հանրապետության անունից հանդես եկող պետական կառավարման մարմինը Հայաստանի Հանրապետության կրթության,գիտության, մշակույթի և սպորտի նախարարությունն է (այսուհետ՝լիազորված մարմին):
5. ԵԹԿՊԻ-ի անվանումն է`
	1. hայերեն լրիվ` « Երևանի թատրոնի և կինոյի պետական ինստիտուտ» հիմնադրամ.
	2. hայերեն կրճատ` «ԵԹԿՊԻ» հիմնադրամ.
	3. ռուսերեն լրիվ` фонд «Ереванский государственный институт театра и кино».
	4. ռուսերեն կրճատ՝фонд «ЕГИТК».
	5. անգլերեն լրիվ` «Yerevan State Institute of Theatre and Cinematography» Foundation.
	6. անգլերեն կրճատ` «YSITC» Foundation։
6. ԵԹԿՊԻ-ի գտնվելու վայրն է` Հայաստանի Հանրապետություն, ք.Երևան, 0025, Ամիրյան 26:
	* 1. **ԵԹԿՊԻ-Ի ԻՐԱՎԱԿԱՆ ԿԱՐԳԱՎԻՃԱԿԸ**
7. ԵԹԿՊԻ-ն իրավաբանական անձ է և ստեղծված է համարվում պետական գրանցման պահից և գործում է անժամկետ:
8. ԵԹԿՊԻ-ն ունի առանձնացված գույք, որը հաշվառվում է ինքնուրույն հաշվեկշռում, կարող է իր անունից ձեռք բերել և իրականացնել գույքային ու անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:
9. ԵԹԿՊԻ-ն իրավունք ունի օրենքով սահմանված կարգով բացելու բանկային հաշիվներ Հայաստանի Հանրապետության և օտարերկրյա պետությունների բանկերում՝Հայաստանի Հանրապետության դրամով կամ արտարժույթով:
10. ԵԹԿՊԻ -ի գործունեության ընթացքում ստացված ամբողջ եկամուտը և շահույթը պետք է օգտագործվեն ԵԹԿՊԻ-ի կանոնադրական նպատակների իրականացման համար:
11. ԵԹԿՊԻ-ն իր կանոնադրությանը համապատասխան՝
	1. օգտագործում է հիմնադրի կողմից ԵԹԿՊԻ-ին տրամադրված գույքը.
	2. տնօրինում, օգտագործում և տիրապետում է սեփականության իրավունքով իրեն պատկանող գույքը:
12. ԵԹԿՊԻ-ն կարող է ունենալ իր անվանումը պարունակող, Հայաստանի Հանրապետության զինանշանի պատկերով կլոր կնիք *հայերենով, ռուսերենով և անգլերենով*,, դրոշմներ, ձևաթղթեր, ինչպես նաև անհատականացման այլ միջոցներ:
13. ԵԹԿՊԻ-ի իրավունքները կարող են սահմանափակվել միայն օրենքով նախատեսված դեպքերում:
14. Հիմնադիրը պատասխանատվություն չի կրում ԵԹԿՊԻ-ի պարտավորությունների համար, իսկ ԵԹԿՊԻ-ն պատասխանատվություն չի կրում իր հիմնադրի պարտավորությունների համար: ԵԹԿՊԻ-ն իր պարտավորությունների համար պատասխանատվություն է կրում իրեն պատկանող գույքով:
	* 1. **ԵԹԿՊԻ-ԻԳՈՐԾՈՒՆԵՈՒԹՅԱՆ ՆՊԱՏԱԿԸ ԵՎ ԻՐԱՎԱՍՈՒԹՅՈՒՆԸ**
15. ԵԹԿՊԻ-ի գործունեության նպատակն է՝

1) բեմարվեստի, թատերագիտության, կինոգիտության և կինոարվեստի բարձր որակավորմամբ մասնագետների, գիտամանկավարժական կադրերի պատրաստումը, բարձրագույն կրթություն ունեցող մասնագետների վերապատրաստումն ու մասնագիտական որակավորման բարձրացումը.

բ) բեմարվեստի, թատերագիտության, կինոգիտության և կինոարվեստի բնագավառներում գիտական-ուսումնամեթոդական ու գիտամանկավարժական հետազոտությունների իրականացումը.

գ) թատերական և կինոարվեստի պրոպագանդումը, թատերական ու կինոարվեստի տեսական, ուսումնամեթոդական և գիտական մշակումների տարածումը.

դ) սփյուռքի հետ կապերի զարգացմանը նպաստելը:

1. ԵԹԿՊԻ-ն իր կանոնադրական նպատակներն իրականացնելու համար օրենքով սահմանված կարգով իրավունք ունի`
2. անարգել տարածել տեղեկություններ իր գործունեության մասին.
3. հիմնադրել մամուլի և զանգվածային լրատվության այլ միջոցներ.
4. ստեղծել առանձնացված ստորաբաժանումներ (մասնաճյուղեր, ներկայացուցչություններ) և հիմնարկներ.
5. ստեղծել տնտեսական ընկերություններ կամ լինել նրանց մասնակից.
6. անդամակցել միջազգային և օտարերկրյա ոչ պետական կազմակերպություններին՝ Հայաստանի Հանրապետության օրենսդրությանը և սույն կանոնադրությանը համապատասխան.
7. իրականացնել բարձրագույն, հետբուհական կրթություն, ինչպես նաև կառուցվածքային ստորաբաժանումների միջոցով հանրակրթական, միջին մասնագիտական և լրացուցիչ կրթության ծրագրեր.
8. մշակել և հաստատել բարձրագույն ու հետբուհական մասնագիտական կրթության մասնագիտությունների և կրթական ծրագրերի ուսումնական պլաններ ու առարկայական ծրագրեր, հրատարակել ուսումնական գրականություն և ուսումնամեթոդական ձեռնարկներ.
9. ինքնուրույն որոշել ուսումնական գործընթացի կազմակերպման, կրթական տեխնոլոգիաների և սովորողների ընթացիկ ատեստավորման ձևերի, կարգի ու պարբերականության ընտրության հարցերը.
10. կազմակերպել դիմորդների, այդ թվում` օտարերկրյա քաղաքացիների ընդունելությունը և ուսումնական գործընթացը ըստ կրթական ծրագրերի.
11. կազմակերպել մասնագետների որակավորման բարձրացման, վերապատրաստման և լրացուցիչ կրթության այլ ծրագրեր.
12. ինքնուրույն որոշել բոլոր տարակարգերի աշխատողների հաստիքացուցակը, իրականացնել աշխատողների ընտրություն, նշանակում, բաշխում և ատեստավորում, ներառյալ գիտամանկավարժական կազմի համալրումը, պրոֆեսորադասախոսական կազմի, գիտական և ուսումնական ստորաբաժանումների ղեկավարների պաշտոնների զբաղեցման կարգերը.
13. մշակել ընտրովի պաշտոնների ու պրոֆեսորադասախոսական կազմի ընտրության ընթացակարգերը և անցկացնել նրանց ընտրությունները.
14. սահմանել և շնորհել ԵԹԿՊԻ-ի պատվավոր կոչումներ, մրցանակներ, անվանական կրթաթոշակներ, անվանակոչել լսարաններ, ստորաբաժանումներ, կաբինետներ.
15. իրականացնել երկկողմանի ու բազմակողմանի կապեր հանրապետության և օտարերկրյա համալսարանների, գիտական հիմնարկների, պետական մարմինների, այլ կազմակերպությունների, հաստատությունների, իրավաբանական և ֆիզիկական անձանց հետ՝ իր կողմից կնքված պայմանագրերի ու համաձայնագրերի հիման վրա, օտարերկրյա պետություններում ստեղծել ստորաբաժանումներ և այլն.
16. ԵԹԿՊԻ-ի հիմնական և ձեռնարկատիրական գործունեության ընդլայնման նպատակով պայմանագրային կարգով ներգրավել այլ անձանց կողմից տրամադրվող միջոցներ, ընդ որում, առանց հիմնադրի որոշման ՝ պահպանելով «Գնումների մասին» օրենքի պահանջները՝ բացառելով հիմնադրի կողմից ԵԹԿՊԻ-ի օգտագործմանը հանձնված գույքի, այդ թվում՝ շենքերի, շինությունների և հողատարածքների գրավադրումը, օտարումը կամ անհատույց օգտագործման հանձնումը.
17. պետական և տեղական ինքնակառավարման մարմիններից օրենքով սահմանված կարգով ստանալ տեղեկություններ, որոնք անհրաժեշտ են կանոնադրական նպատակներն իրականացնելու համար.
18. իրեն օգտագործման իրավունքով տրամադրված գույքը հանձնել վարձակալության` Հայաստանի Հանրապետության օրենսդրությամբ սահմանված կարգով:
19. կառավարել իր ֆինանսները, ինքնուրույն որոշել իր ֆինանսական միջոցների օգտագործման ուղղությունները՝ ներառյալ իր աշխատողների վարձատրության և նյութական խրախուսման կարգը և չափերը, սահմանել կրթաթոշակներ.
20. իրականացնել օրենքով և իր կանոնադրությամբ չարգելված այլ գործունեություն:
21. ԵԹԿՊԻ-ն պարտավոր է՝
	1. Իր գործունեությունն իրականացնել Հայաստանի Հանրապետության օրենսդրությանը, միջազգային իրավունքի նորմերին և սկզբունքներին, ինչպես նաև իր կանոնադրությանը համապատասխան.
	2. հրապարակել իր գործունեության մասին ամենամյա հաշվետվություն, օրենքով նախատեսված դեպքում նաև՝ ֆինանսական հաշվետվությունների աուդիտի եզրակացությունը.
	3. օրենքով սահմանված կարգով վարել գործավարություն և հաշվապահական հաշվառում.
	4. Հայաստանի Հանրապետության օրենսդրությամբ նախատեսված դեպքերում և կարգով տեղեկատվություն ու հաշվետվություններներ կայացնել պետական մարմիններ.
	5. Ապահովել սույն կետում նշված հաշվետվություններին ծանոթանալու մատչելիությունը.
	6. Իրականացնել օրենքով սահմանված այլ պարտականություններ:
22. ԵԹԿՊԻ-ն կարող է անձամբ զբաղվել ձեռնարկատիրական գործունեության հետևյալ տեսակներով՝
	1. հանրակրթական, նախնական, միջին, հեռավար, բարձրագույն և հետբուհական մասնագիտական, լրացուցիչ կրթության կազմակերպում.
	2. օտարերկրյա դիմորդների կրթության կազմակերպում.

3) գիտամանկավարժական և այլ ոլորտների կադրերի պատրաստում, վերապատրաստում, որակավորման բարձրացում.

4) գիտահետազոտական և գիտաարտադրական աշխատանքների իրականացում, դրանց արդյունքների իրացում.

5) խորհրդատվական, փորձագիտական ծառայությունների մատուցում.

1. հրատարակչական, տպագրական գործունեության ծավալում, դրա արդյունքների իրացում, գրքերի և այլ տպագրական նյութերի վաճառքի իրականացում.
2. իր կողմից հրատարակվող տպագիր և էլեկտրոնային միջոցներով գովազդի իրականացում.
3. կրթական և ցանկացած ուսումնական վճարովի դասընթացների կազմակերպում.
4. միջազգային ուսումնական և գիտատեխնիկական ծրագրերի իրականացում.
5. հանրակացարանում ուսանողների, աշխատողների և այլանձանց բնակության, կենցաղի կազմակերպում և սպասարկում.
6. մշակութային և սպորտային գործունեության իրականացում.
7. աշխատողների,սովորողների և այլ անձանց հանրային սննդի, հանգստի, կենցաղի կազմակերպում ու սպասարկում.
8. կինո և տեսաֆիլմերի արտադրություն.
9. կինո և տեսաֆիլմերի տարածում.
10. թատերական գործունեություն.
11. իր կողմից կազմակերպվող միջոցառումներում, հրատարակվող ամսագրերում այլ անձանց գովազդի տրամադրում:
12. ԵԹԿՊԻ-ում չեն թույլատրվում հասարակական, քաղաքական և կրոնական կազմակերպությունների, դրանց կազմակերպական կառույցների ստեղծումն ու գործունեությունը` բացառությամբ արհեստակցական, մասնագիտական, մշակութային, մարզական և շրջանավարտների կազմակերպությունների:
	* 1. **ԵԹԿՊԻ-Ի ՇԱՀԱՌՈՒՆԵՐԸ**
13. ԵԹԿՊԻ-*ի* շահառուները կրթական, գիտական, մշակութային, գիտաարտադրական բնագավառներին առնչվող ֆիզիկական ու իրավաբանական անձինք են*:*

**V.** ԵԹԿՊԻ**-Ի ՄԱՐՄԻՆՆԵՐԸ**

1. ԵԹԿՊԻ-ի կառավարումը հիմնված է իր ինքնավարության վրա` միանձնյա և կոլեգիալ կառավարման սկզբունքների զուգակցմամբ, հիմնադրի, լիազորված մարմնի, ԵԹԿՊԻ-ի հոգաբարձուների խորհրդի, ԵԹԿՊԻ-ի գիտական խորհրդի և ռեկտորի գործառույթների իրականացմամբ:
2. ԵԹԿՊԻ-ն իր գործունեությունն իրականացնում է իր մարմինների միջոցով:
3. ԵԹԿՊԻ-ի կառավարման մարմիններն են`
	1. Հոգաբարձուների խորհուրդը (այսուհետ նաև՝ խորհուրդ).
	2. Կառավարիչը (այսուհետ`ռեկտոր)։
4. ԵԹԿՊԻ-ի կառավարման բարձրագույն և հսկողություն իրականացնող մարմինը հոգաբարձուների խորհուրդն է, որի լիազորությունների ժամկետը 5 տարի է: Հոգաբարձուների խորհուրդը ձևավորվում է հիմնադրի, լիազոր մարմնի, ԵԹԿՊԻ-ի պրոֆեսորադասախոսական կազմի և սովորողների ներկայացուցիչներից: ԵԹԿՊԻ-ի հոգաբարձուների խորհրդի անդամների թիվը *20* է:
5. ԵԹԿՊԻ-ի պրոֆեսորադասախոսական կազմից հոգաբարձուների խորհրդի անդամության թեկնածուներ են առաջադրում ԵԹԿՊԻ-ի կառուցվածքային ստորաբաժանումները: ԵԹԿՊԻ-ի կառուցվածքային ստորաբաժանումներից առաջադրված թեկնածուներն ընտրվում են ԵԹԿՊԻ-ի գիտական խորհրդում և ներկայացվում լիազոր մարմին: Պրոֆեսորադասախոսական կազմից ընտրված հոգաբարձուների խորհրդի անդամները կազմում են խորհրդի անդամների 10 տոկոսը:
6. ԵԹԿՊԻ-ի սովորողների ներկայացուցիչներից հոգաբարձուների խորհրդի անդամության թեկնածուներ են առաջադրում ֆակուլտետների, մասնաճյուղերի ուսանողական խորհուրդները: Ուսանողական խորհուրդների կողմից խորհրդի անդամության թեկնածու կարող է առաջադրվել բարձր առաջադիմություն ունեցող ցանկացած սովորող: Ուսանողական խորհուրդն ընտրում է ֆակուլտետներից առաջադրված ուսանողների թեկնածուներին և ներկայացնում լիազոր մարմին: Սովորողներից ընտրված հոգաբարձուների խորհրդի անդամները կազմում են խորհրդի անդամների 25 տոկոսը և խորհրդի անդամի լիազորություններն իրականացնում են ԵԹԿՊԻ--ում իրենց սովորելու ժամանակահատվածում:
7. Հիմնադրի անունից հոգաբարձուների խորհրդի անդամներ է առաջադրում Հայաստանի Հանրապետության վարչապետը, որը կազմում է խորհրդի կազմի *55* տոկոսը:
8. Լիազոր մարմնի կողմից հոգաբարձուների խորհրդի անդամներ են առաջադրվում կրթության, գիտության, մշակույթի և տնտեսության տարբեր ոլորտների ներկայացուցիչներ, որը կազմում է խորհրդի կազմի 10 տոկոսը:
9. Առաջադրված անձանց թեկնածությունների հիման վրա հոգաբարձուների խորհրդի կազմը, լիազոր մարմնի ներկայացմամբ, հաստատում է Հայաստանի Հանրապետության վարչապետը:
10. Հոգաբարձուների խորհրդի անդամ կարող են լինել 18 տարին լրացած գործունակ ֆիզիկական անձինք, ովքեր չեն կարող լինե ԵԹԿՊԻ-ի այլ մարմնի անդամներ:
11. Հոգաբարձուների խորհրդի նախագահին ընտրում են հոգաբարձուների խորհրդի անդամները՝խորհրդի անդամների կազմից (բացի սովորողների և պրոֆեսրադասախոսական կազմի ներկայացուցիչներից), հոգաբարձուների խորհրդի անդամների ընդհանուր թվի ձայների մեծամասնությամբ։
12. ԵԹԿՊԻ-ի հոգաբարձուների խորհրդի անդամներն իրենց պարտականությունները կատարում են առանց վարձատրության՝ հասարակական հիմունքներով: Հոգաբարձուների խորհրդի անդամների համար կարող է սահմանվել փոխհատուցում՝ նրանց այն ծախսերի համար, որոնք կապված են հոգաբարձուների խորհրդի անդամի պարտականությունների կատարման հետ: Փոխհատուցման վճարման կարգը սահմանում է հոգաբարձուների խորհուրդը:
13. Հոգաբարձուների խորհրդի անդամներն իրավունք ունեն՝
	1. ներկայացնելու առաջարկություններ հոգաբարձուների խորհրդի նիստի օրակարգի և քննարկվող հարցերի վերաբերյալ.
	2. նախապատրաստելու և հոգաբարձուների խորհրդի քննարկմանը ներկայացնելու հարցեր, առաջարկություններ, որոշումների նախագծեր.
	3. ստանալու տեղեկություններ ԵԹԿՊԻ-ի գործունեությանը վերաբերող ցանկացած հարցի մասին.
	4. ստանալու իրենց պարտականությունների կատարմամբ պայմանավորված ծախսերի փոխհատուցում:
14. Հոգաբարձուների խորհրդի անդամները պարտավոր են՝
	1. Մասնակցել հոգաբարձուների խորհրդի նիստերին.
	2. Իրենց պարտականությունների կատարման ընթացքում գործել՝ ելնելով ԵԹԿՊԻ-ի շահերից։
15. Հոգաբարձուների խորհրդի անդամի լիազորությունը դադարում է՝

1) հոգաբարձուների խորհրդի նախագահին տրված իր գրավոր դիմումի հիման վրա.

2) նրա կողմից իր պարտականությունները պատշաճ չկատարելու դեպքում՝ հոգաբարձուների խորհրդի մնացած անդամների ձայների առնվազն 3/4-ով.

3) լիազորությունների ժամկետի ավարտման դեպքում.

4) եթե դադարել են հոգաբարձուների խորհրդի անդամների ընդհանուր թվի կեսի կամ կեսից ավելիի լիազորությունները.

5) դատարանի` օրինական ուժի մեջ մտած վճռով անգործունակ ճանաչվելու դեպքում.

6) նրան առաջադրած անձի որոշմամբ.

7) նրա մահվան դեպքում:

1. Հոգաբարձուների խորհրդի անդամի լիազորությունը դադարելու դեպքում նրա փոխարեն նոր անդամ նշանակվում է նախկին անդամի նշանակման կարգով՝ոչ ուշ, քան հոգաբարձուների խորհրդի անդամի թափուր տեղ առաջանալու մասին ռեկտորի ծանուցումն ստանալու օրվանից հետո 30 օրվա ընթացքում: Հոգաբարձուների խորհրդի անդամի թափուր տեղ առաջանալու մասին տեղեկացված լինելու օրվանից ոչ ուշ, քան 10 օրվա ընթացքում ռեկտորը տեղեկացնում է հիմնադրին, հոգաբարձուների խորհրդի անդամներին նշանակած անձանց կամ մարմիններին, ԵԹԿՊԻ-ի մարմիններին:
2. Հոգաբարձուների խորհուրդն իր գործունեությունն իրականացնում է նիստերի միջոցով, որոնք գումարվում են տարեկան առնվազն մեկ անգամ՝ հոգաբարձուների խորհրդի նախագահի կողմից։ Հոգաբարձուների խորհրդի նիստերը կարող են հրավիրվել նաև հոգաբարձուների խորհրդի անդամների 1/3-ի պահանջով՝ հոգաբարձուների խորհրդի նախագահին համապատասխան պահանջը ներկայացվելուց հետո 30 օրվա ընթացքում։Հոգաբարձուների խորհրդի նիստերը կարող են անցկացվել տեղեկատվական տեխնոլոգիաների և այլ հեռահաղորդակցության միջոցների կիրառմամբ, ինչպես նաև հարցման կարգով։ Հոգաբարձուների խորհրդի նիստն իրավազոր է, եթե դրան մասնակցում է խորհրդի անդամների կեսից ավելին։Քվեարկության ժամանակ հոգաբարձուների խորհրդի յուրաքանչյուր անդամ ունի մեկ ձայնի իրավունք։ Հոգաբարձուների խորհրդի որոշումներն ընդունվում են օրենքով սահմանված կարգով։ Եթե հոգաբարձուների խորհրդի նիստում քննարկվում է խորհրդի որևէ անդամի կամ նրա հետ փոխկապակցված անձի գույքային կամ այլ շահերի վերաբերյալ հարց, ապա խորհրդի տվյալ անդամը քվեարկությանը չի մասնակցում։
3. Խորհրդի նիստերն արձանագրվում են:
4. Հոգաբարձուների խորհրդի իրավասություններն են`
	1. իր աշխատակարգի հաստատումը.
	2. Ռեկտորի ընտրության կանոնակարգի մշակումը, հաստատումը, ընտրության կազմակերպումը, ռեկտորի ընտրության և լիազորությունների վաղաժամկետ դադարեցման մասին որոշումների ընդունումը.
	3. Ռեկտորի տարեկան հաշվետվության լսումն ու գնահատումը.
	4. ԵԹԿՊԻ -ի ռազմավարական ծրագրերի հաստատումը.
	5. ԵԹԿՊԻ-ի կողմից իրականացվող (այդ թվում` անձամբ) ձեռնարկատիրական գործունեության տեսակների սահմանումը.
	6. ԵԹԿՊԻ-ի կառուցվածքի հաստատումը.
	7. ԵԹԿՊԻ-ի կառուցվածքային ստորաբաժանումների կանոնադրությունների հաստատումը.
	8. ԵԹԿՊԻ ռեկտորի առաջարկությամբ պաշտոնի է նշանակել և պաշտոնից ազատում ԵԹԿՊԻ-ի կողմից ստեղծված տնտեսական ընկերությունների, ներկայացուցչությունների տնօրեններին.
	9. ԵԹԿՊԻ -ի հաստիքացուցակի հաստատումը.
	10. ԵԹԿՊԻ-ի բյուջեի և դրա փոփոխությունների, տարեկան ֆինանսական հաշվետվությունների ու ԵԹԿՊԻ -ի գործունեության մասին տարեկան հաշվետվությունների և տարեկան հաշվեկշռի հաստատումը.
	11. տնտեսական ընկերությունների ստեղծման կամ դրանցում մասնակցության, ինչպես նաև մասնաճյուղերի, ներկայացուցչությունների և հիմնարկների ստեղծման ու դրանց կանոնադրությունների հաստատման մասին որոշման ընդունումը.
	12. ԵԹԿՊԻ-ի գործունեության, այդ թվում՝ ֆինանսատնտեսական գործունեության վերահսկողությունը, ֆինանսական հաշվետվությունների աուդիտ իրականացնող անձի ընտրությունը.
	13. հոգաբարձուների խորհրդի նախագահի ընտրության և նրա լիազորությունների վաղաժամկետ դադարման մասին որոշումների ընդունումը.
	14. ԵԹԿՊԻ -ի՝ սույն կանոնադրությամբ նախատեսված այլ մարմինների ձևավորումը.
	15. ռեկտորի՝ Հայաստանի Հանրապետության օրենսդրությանը հակասող հրամանների, հրահանգների և ցուցումների կասեցումը կամ դրանք ուժը կորցրած ճանաչելը.
	16. իր որոշումների կատարման ընթացքի վերահսկումը.
	17. ԵԹԿՊԻ -ի լուծարման հարցով դատարան դիմելու մասին որոշման ընդունումը.
	18. ԵԹԿՊԻ -ի լուծարման հանձնաժողովի (լուծարողի) նշանակումը, լուծարման կարգի ու ժամկետների սահմանումը, լուծարման միջանկյալ հաշվեկշռի և լուծարման հաշվեկշռի հաստատումը.
	19. ԵԹԿՊԻ-ի կանոնադրության մեջ փոփոխություններ ու լրացումներ կատարելու, նոր խմբագրությամբ կանոնադրություն հաստատելու մասին որոշումների ընդունումը.
	20. ԵԹԿՊԻ -ի գույքի տնօրինման կարգի հաստատումը.
	21. քսան միլիոն դրամի կամ դրան համարժեք արտարժույթի սահմանաչափը գերազանցող գործարքների կնքմանը համաձայնություն տալը.
	22. ռեկտորի կողմից ներկայացված ռազմավարական նշանակության ծրագրերին և պայմանագրերին համաձայնություն տալը.
	23. օրենքով, սույն կանոնադրությամբ նախատեսված, ինչպես նաև ԵԹԿՊԻ-ի մյուս մարմիններին օրենքով չվերապահված այլ լիազորությունների իրականացումը։
5. Հոգաբարձուների խորհրդի իրավասությանը պատկանող հարցերը չեն կարող փոխանցվել այլ մարմնի։
6. Հոգաբարձուների խորհուրդն իրավունք ունի ծանոթանալու ԵԹԿՊԻ-ի բոլոր փաստաթղթերին։
7. Հոգաբարձուների խորհրդի նախագահը՝
	1. գումարում է հոգաբարձուների խորհրդի նիստերը և նախագահում դրանք.
	2. ստորագրում է հոգաբարձուների խորհրդի որոշումները.
	3. կազմակերպում է հոգաբարձուների խորհրդի աշխատանքները, անհրաժեշտության դեպքում կարող է կազմավորել հանձնախմբեր և նշանակել դրանց նախագահներին, մասնավորապես, ԵԹԿՊԻ-ի՝ սույն կանոնադրությամբ նախատեսված ֆինանսատնտեսական գործունեության վերահսկման (ստուգում, ուսումնասիրում և այլն) և սույն կանոնադրության 39-րդ կետի 8-րդ, 9-րդ, 10-րդ, 17-րդև 18-րդ ենթակետերով նախատեսված հարցերի նախնական քննարկում իրականացնելու և դրանց վերաբերյալ հոգաբարձուների խորհուրդ եզրակացություններ ( տեղեկանքներ) ներկայացնելու համար.
	4. կազմակերպում է հոգաբարձուների խորհրդի նիստերի արձանագրության վարումը.
	5. հոգաբարձուների խորհրդի քննարկմանն է ներկայացնում հոգաբարձուների խորհրդի անդամների լիազորությունների դադարեցման մասին որոշման նախագիծը՝օրենքով նախատեսված դեպքերում.
	6. ԵԹԿՊԻ-ի անունից ռեկտորի հետ կնքում է աշխատանքային պայմանագիր։
8. Հոգաբարձուների խորհրդի նախագահի բացակայության դեպքում նրա պարտականությունները, հոգաբարձուների խորհրդի որոշմամբ, կատարում է հոգաբարձուների խորհրդի անդամներից մեկը։
9. ԵԹԿՊԻ-ի գիտական խորհուրդը (այսուհետ՝ գիտական խորհուրդ) ձևավորվում է սույն կանոնադրության համաձայն։ Այն ԵԹԿՊԻ-ի ուսումնամեթոդական, գիտահետազոտական ու գիտատեխնիկական գործունեությունը պլանավորող, համակարգող և կարգավորող կոլեգիալ մարմին է:
10. Գիտական խորհուրդը գործում է ռեկտորի նախագահությամբ: Գիտական խորհրդի լիազորությունների ժամկետը 5 տարի է: Գիտական խորհրդի նիստերը գումարվում են ուսումնական տարվա ընթացքում՝առնվազն 8 անգամ:
11. Գիտական խորհուրդը՝
	1. հաստատում է իր կանոնակարգը.
	2. հատկացված ընդհանուր չափաքանակների շրջանակներում քննարկում և ընդունում է որոշումներ ԵԹԿՊԻ-ի՝ ըստ կրթական ծրագրերի և մասնագիտությունների ընդունելության վերաբերյալ.
	3. հաստատում է աշխատողների վերապատրաստաման և ատեստավորման անցկացման կարգերը, ուսումնական գործընթացը կանոնակարգող իրավական ակտեր.
	4. քննարկում և հաստատում է կրթական ծրագրերը, ըստ մասնագիտությունների սահմանում է վճարաչափերը.
	5. քննարկում է գիտական գործունեության գլխավոր և հեռանկարային ուղղությունները, լսում գիտական հաղորդումներ ԵԹԿՊԻ -ում կատարվող կարևորագույն գիտահետազոտական և գիտամեթոդական աշխատանքների արդյունքների մասին.
	6. ընդունում է պատվավոր կոչումներ շնորհելու, մրցանակներ, անվանական և այլ կրթաթոշակներ տալու, հանրապետական ու միջազգային պարգևների և կոչումների համար թեկնածություններներ կայացնելու, լսարաններ, ստորաբաժանումներ անվանակոչելու մասին որոշումներ.
	7. հաստատում է ֆակուլտետների դեկանների, ամբիոնների վարիչների, պրոֆեսորների, դոցենտների,դասախոսների և ասիստենտների մրցույթի անցկացման, ընտրության և տեղակալման կարգը.
	8. հաստատում է ուսանողական գիտական ընկերության կանոնադրությունը.
	9. շնորհում է գիտական կոչումներ,
	10. ԵԹԿՊԻ-ի գործունեության բնագավառներին, նպատակներին և խնդիրներին համապատասխան՝ լիազոր մարմին է ներկայացնում առաջարկություններ ԵԹԿՊԻ-ի գործունեության հիմնական ուղղությունների, այդ թվում` նոր մասնագիտություններով կրթական ծրագրեր իրականացնելու վերաբերյալ.
	11. քննարկում և հրատարակության է երաշխավորում մենագրություններ, դասագրքեր, ուսումնական ձեռնարկներ, ժողովածուներ և այլ նյութեր.
	12. ըստ անհրաժեշտության ստեղծում է գիտական խորհրդին կից գործող մշտական և ժամանակավոր հանձնաժողովներ, սահմանում դրանց կառուցվածքը, կազմերի ձևավորման կարգը և աշխատակարգը.
	13. իրականացնում է Հայաստանի Հանրապետության օրենսդրությունից և սույն կանոնադրությունից բխող այլ լիազորություններ:
12. Գիտական խորհրդի անդամների ընդհանուր թիվը չի կարող գերազանցել 70-ը:
13. Գիտական խորհրդի կազմում ի պաշտոնե ընդգրկվում են ռեկտորը, որը գիտական խորհրդի նախագահն է, պրոռեկտորները, գիտական քարտուղարը: Գիտական խորհրդի կազմում ընդգրկվում են ԵԹԿՊԻ-ի համապատասխան ստորաբաժանումների ղեկավարներ, ընտրովի անդամներ, ռեկտորի կողմից նշանակված անձինք: ԵԹԿՊԻ-ի գիտական խորհրդի անդամների թվի առնվազն քսանհինգ տոկոսը սովորողներն են, որոնց առաջադրում են համապատասխան ֆակուլտետների ուսանողական խորհուրդները, իսկ ընտրությունն իրականացնում է ԵԹԿՊԻ-ի ուսանողական խորհուրդը: Գիտական խորհրդի կազմը հաստատվում է ռեկտորի կողմից:
14. Գիտական խորհրդի նիստը համարվում է իրավազոր՝ նրա անդամների 2/3-ի ներկայության դեպքում։ Որոշումներն ընդունվում են խորհրդի ներկա անդամների ձայների պարզ մեծամասնությամբ, բաց կամ փակ քվեարկությամբ։Գիտական խորհրդի նիստերը կարող են անցկացվել տեղեկատվական տեխնոլոգիաների և այլ հեռահաղորդակցության միջոցների կիրառմամբ, ինչպես նաև հարցման միջոցով:
15. Գիտական խորհրդի արտահերթ նիստերը կարող են հրավիրվել գիտական խորհրդի նախագահի առաջարկով, ինչպես նաև գիտական խորհրդի անդամների 1/3-ի պահանջով։Գիտական խորհրդի նախագահն արտահերթ նիստ հրավիրելու վերաբերյալ պահանջն ստանալուց հետո 10-օրյա ժամկետում պարտավոր է ապահովել նիստի գումարումը:
16. ԵԹԿՊԻ-ի ընթացիկ գործունեությունը ղեկավարում է ռեկտորը: Ռեկտորն իր իրավասության սահմաններում, Հայաստանի Հանրապետության օրենսդրությանն ու սույն կանոնադրությանը համապատասխան, գործում է միանձնյա:
17. Ռեկտորի իրավունքներն ու պարտականությունները սահմանվում են Հայաստանի Հանրապետության օրենսդրությամբ, սույն կանոնադրությամբ և նրա հետ կնքված աշխատանքային պայմանագրով։
18. ԵԹԿՊԻ -ի ռեկտորը՝

1) տնօրինում է ԵԹԿՊԻ-ի գույքը, այդ թվում՝ ֆինանսական միջոցները, գործարքներ է կնքում ԵԹԿՊԻ-ի անունից.

* 1. ներկայացնում է ԵԹԿՊԻ-ն Հայաստանի Հանրապետությունում և օտարերկրյա պետություններում.
	2. գործում է առանց լիազորագրի.
	3. տալիս է լիազորագրեր.

5) սահմանված կարգով կնքում է պայմանագրեր, այդ թվում` աշխատանքային,

6) բանկերում բացում է ԵԹԿՊԻ-ի հաշվարկային (այդ թվում` արտարժութային) և այլ հաշիվներ.

7) հոգաբարձուների խորհրդի հաստատմանն է ներկայացնում ԵԹԿՊԻ-ի աշխատանքային ներքին կանոնակարգը, առանձնացված ստորաբաժանումների, հիմնարկների ու ԵԹԿՊԻ-ի կողմից հիմնադրվող տնտեսական ընկերությունների կանոնադրությունները, ԵԹԿՊԻ-ի վարչակազմակերպական կառուցվածքը, հաստիքացուցակը.

8) իր իրավասության սահմաններում ընդունում է հրամաններ, հրահանգներ, կատարման համար տալիս է պարտադիր ցուցումներ և վերահսկում դրանց կատարումը.

9) սահմանված կարգով աշխատանքի է ընդունում և աշխատանքից ազատում պրոռեկտորներին, առանձնացված և կառուցվածքային ստորաբաժանումների, հիմնարկների ղեկավարներին, ԵԹԿՊԻ աշխատողներին, նրանց նկատմամբ կիրառում է խրախուսման և կարգապահական պատասխանատվության միջոցներ

10) ղեկավարում է ԵԹԿՊԻ-ի կրթական, գիտական, արտադրական, տնտեսական, ֆինանսական, միջազգային և այլ գործունեությունը.

1. կազմակերպում է ԵԹԿՊԻ-ի գիտական խորհրդի, կառուցվածքային ստորաբաժանումների աշխատանքները` ապահովելով դրանց ներդաշնակ գործունեությունը.
2. հրավիրում է ԵԹԿՊԻ-ի գիտական խորհրդի, ռեկտորատի նիստերը.
3. տարեկան հաշվետվություն է ներկայացնում ԵԹԿՊԻ-ի հոգաբարձուների խորհրդին.
4. ԵԹԿՊԻ-ի հոգաբարձուների խորհրդի հաստատմանն է ներկայացնում տարեկան բյուջեի նախագիծը, զարգացման ռազմավարական ծրագրերը, ԵԹԿՊԻ-ի կանոնադրության կամ դրանում փոփոխություններ ու լրացումներ կատարելու մասին որոշումների նախագծերը.
5. ԵԹԿՊԻ-ի հոգաբարձուների խորհրդի հաստատմանն է ներկայացնում կառուցվածքային ստորաբաժանումների կանոնադրությունները.
6. ապահովում է ԵԹԿՊԻ-ի հոգաբարձուների խորհրդի և գիտական խորհրդի որոշումների

կատարումը.

1. ԵԹԿՊԻ-ի հոգաբարձուների խորհրդի հաստատմանն է ներկայացնում կառուցվածքային ստորաբաժանումներ ստեղծելու, վերակազմակերպելու կամ լուծարելու վերաբերյալ նախագծեր.
2. սույն կանոնադրությանը համապատասխան` կազմավորում է ԵԹԿՊԻ-ի գիտական խորհուրդը և կառուցվածքային ստորաբաժանումների կոլեգիալ կառավարման մարմինները.
3. ընդունում է ուսանողների ընդունելության, հեռացման, վերականգնման, համապատասխան արձակուրդ ձևակերպելու, խրախուսման միջոցներ և կարգապահական տույժեր կիրառելու, որակավորման աստիճան շնորհելու, ուսանողական նպաստ հատկացնելու և ԵԹԿՊԻ-ի գործունեությանը վերաբերող այլ հրամաններ.
4. սահմանում է պրոռեկտորների գործունեության ոլորտները և իրավասությունը.
5. ԵԹԿՊԻ հոգաբրձուների խորհրդին առաջարկում է պաշտոնի նշանակել և պաշտոնից ազատել ԵԹԿՊԻ-ի կողմից ստեղծված տնտեսական ընկերությունների, ներկայացուցչությունների տնօրեններին.
6. Կնքում է մինչև *քսան միլիոն* դրամի կամ դրան համարժեք արտարժույթի չափով պայմանագրեր՝ սույն կանոնադրությանը համապատասխան.
7. կասեցնում է ԵԹԿՊԻ-ի գիտական խորհրդի և կառուցվածքային ստորաբաժանումների կառավարման մարմինների և պաշտոնատար անձանց այն որոշումները, որոնք չեն բխում նրանց իրավասությունից, հակասում են Հայաստանի Հանրապետության օրենսդրությանն ու սույն կանոնադրությանը, և նշանակում է դրանց վերաքննարկում.
8. իր բացակայության ժամանակ ռեկտորի պարտականությունների կատարումը հանձնարարում է պրոռեկտորներից մեկին.
9. ձևավորում է ռեկտորին կից խորհրդատվական (խորհրդակցական) մարմիններ, սահմանում է դրանց կազմն ու լիազորությունները.
10. իրականացնում է Հայաստանի Հանրապետության օրենսդրությանը չհակասող և ԵԹԿՊԻ-ի այլ մարմիններին չվերապահված լիազորություններ.
11. ԵԹԿՊԻ ռեկտոր կարող է ընտրվել բուհում վերջին 10 տարվա ընթացքում առնվազն 5 տարվա գիտամանկավարժական աշխատանքի փորձ, գիտական աստիճան և (կամ) գիտական  կամ Հայաստանի Հանրապետության ժողովրդական արտիստի կամ Հայաստանի Հանրապետության վաստակավոր արտիստի, կամ Հայաստանի Հանրապետության արվեստի վաստակավոր գործչի, կամ Հայաստանի Հանրապետության մշակույթի վաստակավոր գործչի պատվավոր կոչում ունեցող անձը։
12. Ռեկտորն ընտրվում է բաց մրցույթով՝ հոգաբարձուների խորհրդի նիստում, գաղտնի քվեարկությամբ, 5 տարի ժամկետով։ Ռեկտորի պաշտոնում ընտրված է համարվում այն թեկնածուն, ով հավաքել է հոգաբարձուների խորհրդի ցուցակային կազմի 50 տոկոսից ավելի ձայն: Նույն անձը չի կարող ավելի քան 2 անգամ անընդմեջ ընտրվել ռեկտորի պաշտոնում:
13. Ռեկտորի ընտրության արդյունքները հաստատում է հիմնադիրը: Արդյունքներն անվավեր ճանաչելու դեպքում, Հայաստանի Հանրապետության օրենսդրությանը համապատասխան նշանակվում է ռեկտորի նոր ընտրություն: Եթե նույն թեկնածուն ընտրության ժամանակ հավաքում է խորհրդի անդամների ձայների առնվազն երկու երրորդը, ապա հիմնադիրը հաստատում է խորհրդի որոշումը:
14. Ռեկտորն այլ կազմակերպություններում կարող է վճարովի պաշտոններ զբաղեցնել միայն հոգաբարձուների խորհրդի համաձայնությամբ:
15. ԵԹԿՊԻ-ի ռեկտորատը ռեկտորին կից խորհրդակցական մարմին է, որը ձևավորվում է ԵԹԿՊԻ-ի ռեկտորի հրամանով:
16. Պրոռեկտորներն իրականացնում են ԵԹԿՊԻ-ի գործունեության որոշակի ոլորտի անմիջական ղեկավարում` ռեկտորի հանձնարարություններին, հրամաններին և կարգադրություններին համապատասխան:

**VI. ԵԹԿՊԻ-ԻԳՈՐԾՈՒՆԵՈՒԹՅՈՒՆԸ**

1. ԵԹԿՊԻ-ն ինքնուրույն է պլանավորում իր գործունեությունը, մշակում զարգացման հեռանկարներ և ընդունում իր գործունեության վերաբերյալ որոշումներ։
2. ԵԹԿՊԻ-ի` այլ իրավաբանական և ֆիզիկական անձանց հետ գործունեության բոլոր հարաբերություններն իրականացվում են ՀՀ օրենսդրությանը համապատասխան:
3. ԵԹԿՊԻ-ն ինքնուրույն է ընտրում իր կողմից կնքվող պայմանագրերի առարկան և պայմանները։
4. Իր կանոնադրական գործունեությունն իրականացնելիս՝ ԵԹԿՊԻ-ն իրավունք ունի սեփական նախաձեռնությամբ ընդունելու Հայաստանի Հանրապետության օրենսդրությանը չհակասող ցանկացած որոշում։
5. ԵԹԿՊԻ-ն ձեռնարկատիրական գործունեություն իրականացնում է միայն այն դեպքերում, երբ դա համապատասխանում է իր կանոնադրությանը կամ ծառայում իր կանոնադրական նպատակների իրականացմանը։ ԵԹԿՊԻ-ն կարող է ձեռնարկատիրական գործունեություն իրականացնել անձամբ կամ այդ նպատակով ստեղծել տնտեսական ընկերություններ, կամ լինել դրանց մասնակից։
6. Հիմնադրի կողմից ԵԹԿՊԻ-ին՝որպես հիմնադրի ներդրում հանձնված գույքը ԵԹԿՊԻ -ի սեփականությունն է։ ԵԹԿՊԻ-ն այդ գույքն օգտագործում է իր կանոնադրությամբ սահմանված կարգով։
7. ԵԹԿՊԻ-ի սեփական միջոցներով ձեռքբերված գույքը և օրենքով սահմանված այլ աղբյուրներից ձևավորված գույքը ԵԹԿՊԻ-ի սեփականությունն են։ ԵԹԿՊԻ-ն այդ գույքն օգտագործում է իր կանոնադրությամբ սահմանված կարգով։
8. Այլ քաղաքացիների, կազմակերպությունների կողմից որպես կամավոր գույքային ներդրում հանձնված գույքը, ներառյալ դրամական միջոցները, բաժնետոմսերը, այլ արժեթղթեր և մտավոր սեփականության նկատմամբ իրավունքները ԵԹԿՊԻ-ի սեփականությունն են։
9. ԵԹԿՊԻ-ի սեփականությունը հանդիսացող և նրան օգտագործման հանձնված ընդհանուր ակտիվների արժեքի 20 տոկոսը գերազանցող գործարքները կնքվում են Հայաստանի Հանրապետության կառավարության համաձայնությամբ:
10. ԵԹԿՊԻ-ի սեփականությունը և օգտագործման իրավունքով հանձնված գույքը չի կարող օգտագործվել ի շահ ԵԹԿՊԻ-ի մարմինների անդամների, ինչպես նաև ԵԹԿՊԻ-ի աշխատողների, բացառությամբ աշխատողների աշխատավարձի և, ԵԹԿՊԻ-ի մարմինների անդամների պարտականությունների կատարմամբ պայմանավորված, փոխհատուցման ենթակա ծախսերի, ինչպես նաև այն դեպքերի, երբ ԵԹԿՊԻ-ի հիմնադիրը, ԵԹԿՊԻ-ի մարմինների անդամները, ինչպես նաև ԵԹԿՊԻ-ի աշխատողները կանոնադրությամբ նախատեսված շահառուներեն։

**VII. ԵԹԿՊԻ -ՈՒՄՈՒՍՈՒՄՆԱԿԱՆ ԵՎ ԳԻՏԱԿԱՆ ԳՈՐԾԸՆԹԱՑԻ ԿԱԶՄԱԿԵՐՊՈՒՄՆ ՈՒ ՖԻՆԱՆՍԱՎՈՐՈՒՄԸ**

1. ԵԹԿՊԻ-ում բարձրագույն կրթությունն իրականացվում է բակալավրի, մագիստրոսի կրթական ծրագրերով և հետբուհական մասնագիտական կրթություն՝ հետազոտողի ծրագրով (ասպիրանտուրա, հայցորդություն):
2. ԵԹԿՊԻ-ն կարող է իրականացնել նաև հանրակրթական, միջին մասնագիտական, լրացուցիչ կրթական ծրագրեր:
3. Սովորողների` ԵԹԿՊԻ ընդունելությունը և ուսուցման մեկ մակարդակից մյուսին անցումը կատարվում են Հայաստանի Հանրապետության օրենսդրությանը և այլ իրավական ակտերին համապատասխան:
4. Օտարերկրյա քաղաքացիների և քաղաքացիություն չունեցող անձանց՝ վճարովի հիմունքներով ուսուցումն իրականացվում է օրենքով սահմանված կարգով:
5. ԵԹԿՊԻ-ում կիրառվում է բարձրագույն կրթության աստիճանական համակարգ: Ուսուցման յուրաքանչյուր աստիճանի շրջանավարտին տրվում է համապատասխան որակավորում և ավարտական փաստաթուղթ:
6. Լրացուցիչ մասնագիտական կրթական ծրագիրն ավարտած և ամփոփիչ ատեստավորումն անցած անձանց տրվում է ԵԹԿՊԻ-ի կողմից սահմանված նմուշի ավարտական փաստաթուղթ (վկայագիր, հավաստագիր):
7. ԵԹԿՊԻ-ում ուսուցումը կարող է իրականացվել առկա, հեռակա, դրսեկության և հեռավար ձևերով: Թույլատրելի է բարձրագույն և հետբուհական կրթություն ստանալու տարբեր ձևերի զուգակցումը:
8. ԵԹԿՊԻ-ի հիմնական կրթական ծրագրերով ուսումնառությունն իրականացվում է կրեդիտների կուտակման և փոխանցման համաեվրոպական համակարգին համապատասխան:
9. ԵԹԿՊԻ-ում գործում է որակի ներքին ապահովման և վերահսկման համակարգ, որի նպատակը կրթության որակի շարունակական բարելավումն է:
10. ԵԹԿՊԻ-ի ասպիրանտուրա ընդունելությունն իրականացվում է մագիստրոսի կամ դիպլոմավորված մասնագետի որակավորման հիման վրա` ըստ դիմորդների մրցութային ընդունելության քննությունների արդյունքների:
11. ԵԹԿՊԻ-ում իրականացվող գիտահետազոտական աշխատանքներին կարող են մասնակցել ԵԹԿՊԻ-ի աշխատողները և սովորողները, ինչպես նաև պայմանագրային հիմունքներով հրավիրված այլ մասնագետներ:
12. ԵԹԿՊԻ-ն կազմակերպում և անցկացնում է գիտաժողովներ, համաժողովներ, խորհրդակցություններ, սեմինարներ, հրատարակում է գիտական պարբերականներ, ժողովածուներ, մենագրություններ, դասագրքեր, ուսումնական ձեռնարկներ:
13. Հայաստանի Հանրապետության պետական բյուջեի միջոցներով իրականացվող գիտահետազոտական, նախագծային, փորձարարական և այլ աշխատանքների պլանավորումը, ֆինանսավորումը, հաշվետվությունն իրականացվում են Հայաստանի Հանրապետության օրենսդրությամբ սահմանված կարգով:

**VIII. ԵԹԿՊԻ-Ի ԿԱՌՈՒՑՎԱԾՔԸ**

1. ԵԹԿՊԻ-ի կառուցվածքային ստորաբաժանումներն են ֆակուլտետները, ամբիոնները, բաժինները և այլ ստորաբաժանումներ:
2. ԵԹԿՊԻ-ի կառուցվածքային ստորաբաժանման կարգավիճակը և իրավասությունը սահմանվում են Հայաստանի Հանրապետության օրենսդրությամբ և սույն կանոնադրությամբ:
3. ԵԹԿՊԻ-ի ֆակուլտետը գործում է իր կանոնադրությանը համապատասխան:
4. Ֆակուլտետը, ելնելով իր կողմից իրականացվող ուսումնական, մանկավարժական, մեթոդական, գիտական, ուսումնաօժանդակ և այլ աշխատանքներից, ըստ սահմանված չափանիշների, կազմում է իր հաստիքացուցակի նախագիծը և ներկայացնում ԵԹԿՊԻ-ի ռեկտորին:
5. Ֆակուլտետը կարող է կազմված լինել ամբիոններից, ուսումնական, գիտական ու օժանդակ այլ ստորաբաժանումներից:
6. Ֆակուլտետի կառավարման մարմիններն են ֆակուլտետի խորհուրդը և դեկանը:
7. Ֆակուլտետի կառավարման կոլեգիալ մարմինը ֆակուլտետի խորհուրդն է, որի նախագահը ֆակուլտետի դեկան է: Ֆակուլտետի խորհրդի կազմում ընդգրկվում են դեկանի տեղակալները, ֆակուլտետի ամբիոնների վարիչները, ֆակուլտետի պրոֆեսորադասախոսական կազմի ներկայացուցիչներ՝ յուրաքանչյուր ամբիոնից ոչ ավել, քան երկու ներկայացուցիչ, կարող են ընդգրկվել ոլորտի այլ մասնագետներ, սովորողներ: Ֆակուլտետի խորհրդի անդամների թվի առնվազն 25 տոկոսը սովորողներն են, որոնց առաջադրումն ու ընտրությունն իրականացնում է ֆակուլտետի ուսանողական խորհուրդը:
8. Ֆակուլտետի խորհրդի ձևավորման ու գործունեության կարգը և անդամների թվաքանակը սահմանվում է ֆակուլտետի կանոնադրությամբ:
9. Ֆակուլտետի խորհուրդը`
	1. ԵԹԿՊԻ-ի ռեկտորին ներկայացնում է առաջարկություն ֆակուլտետի կառուցվածքում ամբիոններ և այլ կառուցվածքային ստորաբաժանումներ ստեղծելու, լուծարելու, վերակազմավորելու վերաբերյալ.
	2. ընդունում է որոշում ֆակուլտետի կրթական, գիտական աշխատանքի, միջազգային կապերի և այլ հարցերի վերաբերյալ և համապատասխան առաջարկություններ է ներկայացնում ռեկտորին.
	3. լսում է ֆակուլտետի դեկանի ամենամյա հաշվետվությունը և գնահատում նրա գործունեությունը.
	4. ԵԹԿՊԻ-ի գիտական խորհրդի հաստատմանն է ներկայացնում ֆակուլտետի կանոնադրությունը.
	5. առաջադրում է ԵԹԿՊԻ-ի հոգաբարձուների խորհրդում և ԵԹԿՊԻ-ի գիտական խորհրդում ֆակուլտետի ներկայացուցիչների թեկնածուներ.
	6. լուծում է ֆակուլտետի ուսումնական, գիտական աշխատանքի, միջազգային կապերի և այլ գործունեության հարցերը.
	7. լուծում է սույն կանոնադրությունից և ԵԹԿՊԻ -ի այլ ներքին իրավական ակտերից բխող` ֆակուլտետի ուսումնամեթոդական և գիտահետազոտական գործունեությանը վերաբերող այլ հարցեր:
10. Ֆակուլտետի գործունեությունը կազմակերպում և ղեկավարում է ֆակուլտետի դեկանը` իր իրավասության սահմաններում և սույն կանոնադրության համաձայն:
11. Ֆակուլտետի դեկան կարող է ընտրվել այն պրոֆեսորը կամ դոցենտը, որն ունի դոկտորի կամ գիտությունների թեկնածուի գիտական աստիճան:
12. Դեկանն ընտրվում է գիտական խորհրդում` փակ, գաղտնի քվեարկությամբ` մինչև 5 տարի ժամկետով: Ընտրությունների արդյունքների հիման վրա ընտրված դեկանին պաշտոնի է նշանակում ԵԹԿՊԻ-ի ռեկտորը և սահմանված կարգով կնքում է պայմանագիր՝ մինչև 5 տարի ժամկետով: Դեկանի ընտրությունը կազմակերպվում և իրականացվում է ԵԹԿՊԻ-ի գիտական խորհրդի կողմից հաստատված՝ դեկանների ընտրության կանոնակարգին համապատասխան: Դեկանն իր պաշտոնը կարող է զբաղեցնել ոչ ավելի, քան 2 ժամկետ անընդմեջ:
13. Ֆակուլտետի դեկանի գործունեությունը համարվում է վարչական և գիտամանկավարժական աշխատանք:
14. Ֆակուլտետի դեկանը՝
	1. ղեկավարում է ֆակուլտետի կրթական, գիտական, արտադրական, միջազգային և այլ գործունեությունը.
	2. ապահովում է ԵԹԿՊԻ-ի մարմինների և ֆակուլտետի խորհրդի որոշումների կատարումը.
	3. ռեկտորի հաստատմանն է ներկայացնում դեկանի տեղակալների, ֆակուլտետի խորհրդի անդամների և ֆակուլտետի խորհրդի քարտուղարի թեկնածությունները.
	4. Սահմանված կարգով ռեկտորին ներկայացնում է առաջարկություն ուսանողներին հեռացնելու, վերականգնելու վերաբերյալ.
	5. ընդունում է հրամաններ ուսանողներին կուրսից կուրս փոխադրելու վերաբերյալ.
	6. Իրականացնում Հայաստանի Հանրապետության օրենսդրությամբ, սույն կանոնադրությամբ, ֆակուլտետի կանոնադրությամբ նախատեսված այլ լիազորություններ:
15. Ֆակուլտետի խորհրդի նիստերի միջև ընկած ժամանակահատվածում ֆակուլտետին առնչվող ընթացիկ հարցերը քննարկվում և լուծվում են դեկանատի նիստում, որին մասնակցում են դեկանը, դեկանի տեղակալը (եթե այդպիսիք կան), ֆակուլտետի կազմի մեջ մտնող ամբիոնների վարիչները, ֆակուլտետի խորհրդի քարտուղարը,ֆակուլտետի ուսանողական խորհրդի և ֆակուլտետի ուսանողական գիտական ընկերության նախագահները: Դեկանատի նիստերն արձանագրվում են:
16. Ամբիոնները ֆակուլտետի ուսումնագիտական գործընթացի կազմակերպման կառուցվածքային հիմնական ստորաբաժանումներն են, որոնք գործում են սույն կանոնադրության և ֆակուլտետների ամբիոնների կանոնադրությունների հիման վրա: Ամբիոնի գիտամանկավարժական կազմում ընդգրկվում են պրոֆեսորները, դոցենտները, ասիստենտները և դասախոսները:
17. Ամբիոնը գործում է սույն կանոնադրությանը և ֆակուլտետի կանոնադրությանը համապատասխան:
18. Ամբիոնը, ելնելով կատարվող մանկավարժական, գիտական, ուսումնաօժանդակ և այլ աշխատանքների ծավալից ու ձևերից, ըստ սահմանված չափանիշների, մշակում է իր աշխատողների ուսումնական բեռնվածությունը:
19. ԵԹԿՊԻ -ի ամբիոնում պրոֆեսորադասախոսական կազմի աշխատանքի ընդունումը, նրանց և ԵԹԿՊԻ-ի միջև աշխատանքային հարաբերություններն իրականացվում են պայմանագրային հիմունքներով, բաց մրցութային կարգով:
20. Ամբիոնը ղեկավարում է վարիչը, որն ընտրվում է բաց մրցույթի հիման վրա, գիտական խորհրդի կողմից, փակ, գաղտնի քվեարկությամբ, մինչև 5 տարի ժամկետով: Ընտրությունների արդյունքների հիման վրա ամբիոնի վարիչին պաշտոնի է նշանակում ռեկտորը: Ամբիոնի վարիչի ընտրությունը կազմակերպվում և իրականացվում է ԵԹԿՊԻ-ի գիտական խորհրդի կողմից հաստատված՝ ամբիոնի վարիչի ընտրության կանոնակարգին համապատասխան: Ամբիոնի վարիչի գործունեությունը համարվում է գիտամանկավարժական աշխատանք: Ամբիոնի վարիչն իր պաշտոնը կարող է զբաղեցնել ոչ ավելի, քան 2 ժամկետ անընդմեջ:
21. Ամբիոնի վարիչ կարող է ընտրվել այն պրոֆեսորը կամ դոցենտը, որն ունի դոկտորի կամ գիտությունների թեկնածուի գիտական աստիճան:
22. Ֆակուլտետի մյուս ստորաբաժանումների ձևավորման և գործունեության կարգը սահմանվում է ֆակուլտետի կանոնադրությամբ:
23. ԵԹԿՊԻ մյուս կառուցվածքային ստորաբաժանումների գործունեության կարգը սահմանվում է ԵԹԿՊԻ գիտական խորհրդի կողմից հաստատված կանոնադրություններով:
24. ԵԹԿՊԻ-ի մասնաճյուղը ԵԹԿՊԻ-ի առանձնացված ստորաբաժանում է, որը գործում է իր կանոնադրության համաձայն:
25. Մասնաճյուղի ստեղծման և գործունեության դադարեցման կարգը սահմանվում է Հայաստանի Հանրապետության օրենսդրությամբ:
26. Մասնաճյուղի կառավարման մարմիններն են մասնաճյուղի գիտական խորհուրդը և տնօրենը, որոնք իրենց իրավասությունների սահմաններում ընդունում են ինքնուրույն որոշումներ, եթե դրանք չեն հակասում Հայաստանի Հանրապետության օրենսդրությանը, սույն կանոնադրությանը և մասնաճյուղի կանոնադրությանը:
27. ԵԹԿՊԻ-ի մասնաճյուղի գիտական խորհրդի` որպես կառավարման մարմնի կազմը, ձևավորման ու գործունեության կարգը սահմանվում են մասնաճյուղի կանոնադրությամբ: Մասնաճյուղի գիտական խորհուրդը կազմված է ի պաշտոնե, հրավիրյալ և ընտրովի անդամներից: Մասնաճյուղի գիտական խորհրդի՝ ի պաշտոնե և հրավիրյալ անդամների թիվը չի կարող գերազանցել գիտական խորհրդի կազմի 50 տոկոսը:
28. Մասնաճյուղի գիտական խորհրդի անդամների թվի առնվազն 25 տոկոսը սովորողներն են, որոնց առաջադրում և ընտրությունն իրականացնում է մասնաճյուղի ուսանողական խորհուրդը:
29. Մասնաճյուղի գիտական խորհրդի նախագահը մասնաճյուղի տնօրենն է:
30. Մասնաճյուղի տնօրենը նշանակվում է ԵԹԿՊԻ-ի ռեկտորի կողմից: Նույն անձը չի կարող ավելի քան երկու անգամ անընդմեջ նշանակվել մասնաճյուղի տնօրենի պաշտոնում:
31. Մասնաճյուղի տնօրեն կարող է նշանակվել տնտեսագիտության դոկտորի կամ թեկնածուի գիտական աստիճան և պրոֆեսորի կամ դոցենտի գիտական կոչում ունեցող, առնվազն 5 տարվա բուհական գիտամանկավարժական աշխատանքի փորձ ունեցող անձը։
32. Մասնաճյուղի տնօրենը ղեկավարում է մասնաճյուղի կրթական, գիտական, արտադրական և այլ գործունեությունը, որի վերաբերյալ ամենամյա հաղորդում է ներկայացնում ԵԹԿՊԻ-ի գիտական խորհրդին, ապահովում է մասնաճյուղի գիտական խորհրդի որոշումների կատարումը, իրականացնում է Հայաստանի Հանրապետության օրենսդրությամբ, սույն կանոնադրությամբ և մասնաճյուղի կանոնադրությամբ նախատեսված այլ լիազորություններ:

**IX. ԵԹԿՊԻ-ԻԱՇԽԱՏՈՂՆԵՐԸ ԵՎ ՍՈՎՈՐՈՂՆԵՐԸ**

1. ԵԹԿՊԻ-ի աշխատողները բաժանվում են գիտամանկավարժական (պրոֆեսորադասախոսական համակազմ (ամբիոնի վարիչ, պրոֆեսոր, դոցենտ, ասիստենտ, դասախոս), գիտական աշխատողներ), վարչական, ուսումնաօժանդակ, ինժեներատեխնիկական, արտադրական և այլ տարակարգերի:
2. ԵԹԿՊԻ-ի սովորողներ են համարվում ուսանողները և հետազոտողի կրթական ծրագրում սովորող անձինք (ասպիրանտներ):
3. ԵԹԿՊԻ-ի աշխատողների և սովորողների իրավունքներն ու պարտականությունները սահմանվում են Հայաստանի Հանրապետության օրենսդրությամբ, սույն կանոնադրությամբ, ԵԹԿՊԻ -ի այլ ներքին իրավական ակտերով, նրանց հետ կնքված պայմանագրերով:
4. ԵԹԿՊԻ-ի աշխատողներն իրավունք ունեն`
	1. ընտրելու և ընտրվելու ԵԹԿՊԻ-ի պաշտոններում և կառավարման մարմիններում, ընդգրկվելու և մասնակցելու ԵԹԿՊԻ-ի համապատասխան կառավարման մարմինների աշխատանքներին` օրենքով, ԵԹԿՊԻ-ի կանոնադրությամբ և կոլեկտիվ պայմանագրով սահմանված կարգով.
	2. մասնակցելու ԵԹԿՊԻ-ի գործունեությանն առնչվող բոլոր խնդիրների քննարկմանը.
	3. միավորվելու արհեստակցական կազմակերպությունում.
	4. ԵԹԿՊԻ-ի կանոնադրությանը և կոլեկտիվ պայմանագրին համապատասխան` օգտվելու գրադարանների, տեղեկատվական պահոցների, ուսումնական և գիտական ստորաբաժանումների, ինչպես նաև սոցիալ-կենցաղային, բուժական ստորաբաժանումների, ուսումնաարտադրական բազաների, մարզաառողջարանային ճամբարի և այլ կառուցվածքային ստորաբաժանումների վճարովի և անվճար ծառայություններից.
	5. օրենքով սահմանված կարգով բողոքարկելու ԵԹԿՊԻ-ի կառավարման մարմինների և համապատասխան ստորաբաժանումների ղեկավարների կողմից ընդունված ակտերը.
	6. սահմանված կարգով ստանալու վճարվող կամ չվճարվող արձակուրդ.
	7. ստանալու դրամական հատուցում՝ աշխատանքի ժամանակ կյանքին կամ առողջությանը պատճառված վնասի համար.
	8. նախատեսված ժամկետում և սահմանված չափով ստանալու աշխատավարձ, լրավճարներ, հավելավճարներ, ինչպես նաև պարգևատրումներ և խրախուսումներ (ներառյալ՝դրամական)՝օրենքով, սույն կանոնադրությամբ և ԵԹԿՊԻ-ի կոլեկտիվ պայմանագրով սահմանված դեպքերում և կարգով.
	9. ունենալու կազմակերպական և նյութատեխնիկական պայմաններ՝ մասնագիտական և աշխատանքային գործունեության համար.
	10. ըստ նախասիրությունների` կազմակերպելու և մասնակցելու ԵԹԿՊԻ-ում անցկացվող գիտահետազոտական աշխատանքներին, սեմինարներին և գիտաժողովներին.
	11. գիտական հետազոտության ակադեմիական ազատության, սեփական նախաձեռնությամբ հետազոտական թեմաներ ընտրելու և մշակելու ազատության.
	12. կրթական չափորոշիչներին համապատասխան՝ ուսումնական դասընթացների բովանդակության, ծրագրերի ազատ որոշման.
	13. իրենց անհատական առանձնահատկություններին համապատասխանող և ուսումնական գործընթացի բարձր որակն ապահովող նյութի շարադրման, դասավանդման մեթոդների և միջոցների ազատ ընտրության.
	14. համատեղելու գիտական, մանկավարժական և այլ բնույթի աշխատանքներ.
	15. Հայաստանի Հանրապետության օրենսդրությամբ, սույն կանոնադրությամբ և այլ իրավական ակտերով նախատեսված այլ իրավունքներ:
5. ԵԹԿՊԻ-ում պրոֆեսորադասախոսական կազմի բոլոր թափուր պաշտոնների նշանակումը կատարվում է ըստ աշխատանքային պայմանագրի, որը կնքվում է մինչև 5 տարի ժամկետով: Աշխատանքային պայմանագրի կնքմանը նախորդում է բաց մրցութային ընտրություն: Աշխատանքային պայմանագրի ժամկետը լրանալուց հետո գիտամանկավարժական կազմի աշխատողի հետ կարող է կնքվել նոր պայմանագիր` մինչև 5 տարի ժամկետով, առանց մրցութային ընտրության՝ պայմանագրային ժամկետում նրա գիտամանկավարժական գործունեության գնահատման հիման վրա:
6. ԵԹԿՊԻ-ի աշխատողները պարտավոր են`
7. պահպանել և կատարել սույն կանոնադրության, ԵԹԿՊԻ -ի ներքին կարգապահական կանոնների և այլ ներքին իրավական ակտերի պահանջները.
8. կատարել ԵԹԿՊԻ-ի ղեկավար մարմինների օրինական որոշումները.
9. ապահովել ուսումնական գործընթացի, անցկացվող գիտական հետազոտությունների արդյունավետությունը.
10. պահպանել և արդյունավետ ու խնայողաբար օգտագործել ԵԹԿՊԻ-ի գույքը.
11. մշտապես բարձրացնել իրենց մասնագիտական որակավորումը, առնվազն յուրաքանչյուր *5* տարին մեկ անգամ՝սահմանված կարգով անցնել վերապատրաստում կամ որակավորման բարձրացում և ատեստավորում**.**
12. կատարել Հայաստանի Հանրապետության օրենսդրությամբ, ԵԹԿՊԻ-ի կանոնադրությամբ, ներքին կարգապահական կանոններով և ԵԹԿՊԻ-ի այլ ներքին իրավական ակտերով, աշխատանքային պայմանագրով նախատեսված պարտականություններ:
13. ԵԹԿՊԻ-ի գիտամանկավարժական աշխատողներն իրավունք ունեն՝
	1. զբաղվել իրենց մասնագիտական գործունեության կազմակերպման և նյութատեխնիկական ապահովման հարցերով.
	2. գիտական հետազոտության ակադեմիական ազատության.
	3. սեփական նախաձեռնությամբ հետազոտական թեմաներ ընտրելու և մշակելու ազատության.
	4. կրթական չափորոշիչներին համապատասխան՝ ուսումնական դասընթացների բովանդակության, ծրագրերի ազատ որոշման.
	5. իրենց անհատական առանձնահատկություններին համապատասխանող և ուսումնական գործընթացի բարձր որակն ապահովող նյութի շարադրման, դասավանդման մեթոդների և միջոցների ազատ ընտրության.
	6. համատեղելու գիտական, մանկավարժական և այլ բնույթի աշխատանքներ:
14. ԵԹԿՊԻ-ի սովորողներն իրավունք ունեն`
	1. սեփական հայեցողությամբ, ըստ հակումների և պահանջմունքների, ընտրելու մասնագիտություն, ուսուցման ձևը, զբաղվելու հետազոտություններով, ցանկացած կրթական աստիճանում ընդհատելու կամ շարունակելու բարձրագույն և հետբուհական մասնագիտական կրթությունը՝ ՀՀ օրենսդրությանը համապատասխան.
	2. ստանալու գիտության, տեխնիկայի և մշակույթի ժամանակակից մակարդակին համապատասխանող գիտելիք, հաճախելու ԵԹԿՊԻ-ում անցկացվող դասախոսություններին.
	3. մասնակցելու իրենց կրթության բովանդակության ձևավորմանը (ուսումնական դասընթացների և մասնագիտացման ընտրությանը)` պահպանելով բարձրագույն մասնագիտական կրթության պետական կրթական չափորոշիչների պահանջները.
	4. մասնակցելու ուսուցման որակն ապահովող գործառույթներին և գնահատելու պրոֆեսորադասախոսական կազմի գործունեության արդյունավետությունը.
	5. բացի ընտրած մասնագիտության ուսումնական դասընթացներից` յուրացնելու ուսումնական ցանկացած այլ դասընթաց, որը դասավանդվում է ԵԹԿՊԻ-ում` ըստ սահմանված կարգի.
	6. հիմնական մասնագիտական ուսուցումը համատեղելու երկրորդ մասնագիտական (զուգահեռ) ուսուցման հետ և ստանալու երկրորդ որակավորման աստիճան.
	7. Հայաստանի Հանրապետության օրենսդրությամբ, սույն կանոնադրությամբ և այլ իրավականակ տերով սահմանված կարգով ընդգրկվելու և մասնակցելու ԵԹԿՊԻ-ի կառավարման մարմինների աշխատանքներին.
	8. օգտվելու ԵԹԿՊԻ-ի գրադարանից, լաբորատորիաներից, տեղեկատվական պահոցներից, ուսումնական, գիտական, բուժական, մարզական, առողջարանային, ուսումնաարտադրական և այլ ստորաբաժանումների ծառայություններից.
	9. ըստ նախասիրությունների` մասնակցելու ԵԹԿՊԻ-ում անցկացվող ուսանողական գիտահետազոտական աշխատանքներին, սեմինարներին և գիտաժողովներին.
	10. միավորվելու ուսանողական խորհուրդներում, ուսանողական գիտական ընկերություններում և այլ ուսանողական կազմակերպություններում.
	11. բողոքարկելու ԵԹԿՊԻ-ի ղեկավարության հրամաններն ու կարգադրությունները` օրենքով սահմանված կարգով.
	12. օգտվելու ուսանողական նպաստի ձևով ուսման վարձավճարի մասնակի փոխհատուցման իրավունքից` օրենքով սահմանված կարգով.
	13. Հայաստանի Հանրապետության օրենսդրությամբ և ԵԹԿՊԻ-ի կողմից սահմանված կարգով ստանալու պետական, անվանական, ինչպես նաև իրավաբանական կամ ֆիզիկական անձանց կողմից նշանակված կրթաթոշակ, դրամաշնորհ.
	14. ծանոթանալու ԵԹԿՊԻ -ի կանոնադրությանը և այլ իրավական փաստաթղթերի.
	15. Լիազորված մարմնի սահմանած կարգով, անհրաժեշտության դեպքում, ստանալու ակադեմիական արձակուրդ` մինչև մեկ տարի ժամկետով՝ բացառությամբ Հայաստանի Հանրապետության օրենսդրությամբ սահմանված դեպքերի.
	16. ուսուցման առկա ձևով ուսումնառության դեպքում տվյալ ուսումնական տարվա ընթացքում առնվազն երկու անգամ գտնվելու արձակուրդում` առնվազն յոթ շաբաթ ընդհանուր տևողությամբ.
	17. սահմանված կարգով փոխադրվելու մեկ այլ բարձրագույն ուսումնական հաստատություն` ներառյալ օտարերկրյա պետությունների բարձրագույն ուսումնական հաստատությունները.
	18. ուսման բարձր առաջադիմության, հասարակական ակտիվության և գիտահետազոտական աշխատանքներին մասնակցելու համար ստանալու բարոյական և (կամ) նյութական խրախուսանք` Հայաստանի Հանրապետության օրենսդրությամբ և ԵԹԿՊԻ-ի կողմից սահմանված կարգով.
	19. ԵԹԿՊԻ-ի սովորողներն ունեն Հայաստանի Հանրապետության օրենսդրությամբ, սույն կանոնադրությամբ և այլ իրավական ակտերով սահմանված այլ իրավունքներ:
15. Կրթությունն ընդհատած նախկին սովորողը Հայաստանի Հանրապետության օրենսդրությամբ սահմանված կարգով իրավունքունի վերականգնվելու ԵԹԿՊԻ-ում:
16. Արգելվում է սովորողներին արտաուսումնական աշխատանքում ներգրավելը` առանց նրանց և(կամ) նրանց օրինական ներկայացուցիչների համաձայնության:
17. ԵԹԿՊԻ-ի սովորողները պարտավոր են`
	1. հաճախել ուսումնական ծրագրերով նախատեսված դասընթացներին, սահմանված ժամկետներում կատարել բոլոր ուսումնական առաջադրանքները.
	2. կատարել Հայաստանի Հանրապետության օրենսդրությամբ, ԵԹԿՊԻ-ի կանոնադրությամբ, ներքին կարգապահական կանոններով, ԵԹԿՊԻ-ի այլ ներքին իրավական ակտերով և ուսումնառության պայմանների վերաբերյալ կնքված պայմանագրով նախատեսված պարտականությունները.
	3. հոգատար վերաբերվել ԵԹԿՊԻ-ի գույքին.
	4. բարձր պահել ԵԹԿՊԻ-ի պատիվն ու հեղինակությունը, պահպանել հասարակական համակեցության և բարոյականության նորմերը,
	5. Ժամանակին վճարել ուսման վարձավճարը.ուսման վարձավճարը ժամանակին չվճարելու դեպքում ուսանողները կարող են հեռացվել ԵԹԿՊԻ-ից.
18. Այն սովորողները, ովքեր չեն կատարում սույն կանոնադրությամբ, այլ ներքին իրավական ակտերով սահմանված պարտականությունները, ցուցաբերում են անբավարար ակադեմիական առաջադիմություն, խախտում են ԵԹԿՊԻ-ի ներքին կարգապահական կանոնները, կարող են ենթարկվել կարգապահական տույժերի` ընդհուպ մինչև ԵԹԿՊԻ-ից հեռացվելը` իրավական ակտերով սահմանված դեպքերում և կարգով:
19. ԵԹԿՊԻ-ի ուսանողական խորհուրդը ԵԹԿՊԻ-ում գործող ուսանողական կազմակերպություն է, որը սովորողների ինքնակառավարման, ընտրովի ներկայացուցչական մարմին է: Ուսանողական խորհրդի գործունեությունը կարգավորվում է Հայաստանի Հանրապետության օրենսդրությամբ, ԵԹԿՊԻ-ի կանոնադրությամբ և ուսանողական խորհրդի կանոնադրությամբ: ԵԹԿՊԻ -ի ուսանողական խորհրդի կանոնադրությունն ընդունվում է ուսանողական խորհրդի բարձրագույն ղեկավար մարմնի և հաստատվում լիազոր մարմնի կողմից:
20. ԵԹԿՊԻ-ի ուսանողական գիտական ընկերությունը ԵԹԿՊԻ-ում գործող ուսանողական կազմակերպություն է, որի նպատակը սովորողների գիտական, ստեղծագործական զարգացմանը նպաստելն է: Ուսանողական գիտական ընկերության ստեղծման և գործունեության կարգը հաստատվում է լիազոր մարմնի կողմից։
21. ԵԹԿՊԻ-ի ունկնդիրներ են համարվում այն անձինք, ովքեր մասնակցում են կարճաժամկետ դասընթացներին, ինչպես նաև դասախոսները և գիտական աշխատողները և այլ անձինք, ովքեր մասնակցում են վերապատրաստման և որակավորման բարձրացման դասընթացներին:

**X. ԵԹԿՊԻ-Ի ԳՈՐԾՈՒՆԵՈՒԹՅԱՆ ՎԵՐԱՀՍԿՈՂՈՒԹՅՈՒՆԸ ԵՎ ՀՐԱՊԱՐԱԿԱՅՆՈՒԹՅՈՒՆԸ**

1. ԵԹԿՊԻ-ի գործունեության նկատմամբ վերահսկողությունն իրականացվում է օրենքով սահմանված կարգով։
2. ԵԹԿՊԻ-ի կողմից «Հիմնադրամների մասին» օրենքով սահմանված պահանջների կատարման նկատմամբ վերահսկողությունն իրականացնում են օրենքով սահմանված իրավասու պետական մարմինները՝ ըստ իրենց իրավասությունների, ստուգումների և ուսումնասիրությունների՝ օրենքով նախատեսված ընթացակարգերով։ԵԹԿՊԻ-ի ֆինանսական գործունեությունը վերստուգվում է անկախ աուդիտորի կամ Հայաստանի Հանրապետության օրենսդրությամբ սահմանված այլ անձի կողմից՝ առնվազն տարեկան մեկ անգամ։ ԵԹԿՊԻ-ի հոգաբարձուների խորհրդի անդամների 1/3-ի պահանջով կարող է իրականացվել արտահերթ աուդիտ։ Աուդիտ իրականացնող անձն ընտրվում է ԵԹԿՊԻ-ի հոգաբարձուների խորհրդի կողմից` համաձայն Հայաստանի Հանրապետության օրենսդրությամբ սահմանված պահանջների։
3. *ԵԹԿՊԻ-ն յուրաքանչյուր տարի, հաշվետու տարվան հաջորդող*  *հուլիսի 1-ից ոչ ուշ Հայաստանի Հանրապետության հրապարակային ծանուցումների պաշտոնական ինտերնետային կայքում (http://www.azdarar.am) պարտավոր է հրապարակել՝*

*1) հաշվետվություն իր գործունեության մասին, որը պետք է ներառի տեղեկություններ իրականացված ծրագրերի, ֆինանսավորման աղբյուրների, տվյալ ֆինանսական տարվա ընթացքում օգտագործված միջոցների ընդհանուր չափի, հոգաբարձուների խորհրդի անդամների, ռեկտորի մասին և ԵԹԿՊԻ-ի աշխատակազմում ընդգրկված անձանց անուններն ու ազգանունները, եթե նրանք հաշվետու տարվա ընթացքում* օգտվել են ԵԹԿՊԻ -ի միջոցներից և ծառայություններից.

2) ֆինանսական հաշվետվությունների վերաբերյալ աուդիտն իրականացնող անձի (աուդիտորի) եզրակացությունը, եթե ԵԹԿՊԻ-ի ակտիվների արժեքը գերազանցում է 10 մլն դրամը:

**XI. ԵԹԿՊԻ-Ի ԿԱՆՈՆԱԴՐՈՒԹՅԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼԸ**

1. ԵԹԿՊԻ-ի կանոնադրության մեջ փոփոխություններ և լրացումներ կատարել կարող է ինչպես ԵԹԿՊԻ -ի հիմնադիրը, այնպես էլ՝ ԵԹԿՊԻ -ի հոգաբարձուների խորհուրդը` իր անդամների ընդհանուր թվի ձայների մեծամասնությամբ:
2. ԵԹԿՊԻ -ի կանոնադրության մեջ կատարվող փոփոխությունները չեն կարող վերաբերել ԵԹԿՊԻ -ի նպատակներին կամ շահառուներին:

***XII. ԵԹԿՊԻ-Ի ՎԵՐԱԿԱԶՄԱԿԵՐՊՈՒՄՆ ՈՒ ԼՈՒԾԱՐՈՒՄԸ***

1. *ԵԹԿՊԻ-ն կարող է վերակազմակերպվել միայն հիմնադրամի՝ այլ հիմնադրամին միացման կամ այլ հիմնադրամի հետ միաձուլման ձևով։*
2. *ԵԹԿՊԻ-ն կարող է վերակազմակերպվել հիմնադրի որոշմամբ՝ օրենքով սահմանված կարգով։*
3. *ԵԹԿՊԻ-ի լուծարումը նրա գործունեության դադարումն է՝ առանց նրա իրավունքներն ու պարտականություններն իրավահաջորդության կարգով այլ անձանց անցնելու։*
4. *ԵԹԿՊԻ-ի լուծարման մասին որոշում կարող է ընդունել միայն դատարանը՝ շահագրգիռ անձանց դիմումի հիման վրա։ ԵԹԿՊԻ-ի անունից, որպես շահագրգիռ անձ, կարող է հանդես գալ հոգաբարձուների խորհուրդը։*
5. *ԵԹԿՊԻ-ն կարող է լուծարվել Հայաստանի Հանրապետության օրենքով սահմանված կարգով, եթե՝*

*1) ԵԹԿՊԻ-ի գույքը բավարար չէ նրա գործունեության իրականացման համար, և անհրաժեշտ գույք ստանալու հնարավորությունն իրական չէ.*

*2) իր գործունեությամբ ԵԹԿՊԻ-ն շեղվել է սույն կանոնադրությամբ նախատեսված նպատակներից.*

3) հնարավոր չէ հասնել ԵԹԿՊԻ-ի նպատակներին և կատարել այդ նպատակների փոփոխությունները.

4) ԵԹԿՊԻ-ի գործունեությունը վտանգում է պետական և հասարակական անվտանգությունը, հասարակական կարգը, հանրության առողջությունն ու բարքերը, այլոց իրավունքներն ու ազատությունները.

5) ԵԹԿՊԻ-ն թույլ է տվել օրենքի բազմակի կամ կոպիտ խախտումներ կամ պարբերաբար իրականացրել է իր կանոնադրական նպատակներին հակասող գործունեություն.

6) ԵԹԿՊԻ-ն ստեղծելիս հիմնադիրը թույլ է տվել օրենքի էական խախտումներ կամ կեղծիքներ:

1. ԵԹԿՊԻ-ն կարող է լուծարվել նաև «Հիմնադրամների մասին» Հայաստանի Հանրապետության օրենքով նախատեսված այլ դեպքերում։
2. Պարտատերերի պահանջների բավարարումից հետո, ինչպես նաև այն դեպքում, երբ լուծարման միջանկյալ հաշվեկշիռը հաստատելու պահին ԵԹԿՊԻ-ն պարտատերերի նկատմամբ չունի պարտավորություններ, գույքն ուղղվում է ԵԹԿՊԻ-ի սույն կանոնադրությամբ նախատեսված նպատակներին, իսկ դրա անհնարինության դեպքում փոխանցվում է Հայաստանի Հանրապետության պետական բյուջե:

 **Հավելված N 2**

**ՀՀ կառավարության 2021 թվականի**

**\_\_\_\_\_\_\_\_\_\_\_\_ի N \_\_\_\_\_- որոշման**

**Ց ՈՒ Ց Ա Կ**

**«ԵՐԵՎԱՆԻ ԹԱՏՐՈՆԻ ԵՎ ԿԻՆՈՅԻ ՊԵՏԱԿԱՆ ԻՆՍՏԻՏՈՒՏ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆՆ ԱՄՐԱՑՎԱԾ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵԻ ՏՆՕՐԻՆՈՒԹՅԱՆԸ ԹՈՂՆՎՈՂ ԳՈՒՅՔԻ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| NNը/կ | Շենքերի և շինությունների անվանումը | Գտնվելու վայրը | Շահա-գործ-ման տարե-թիվը | Մակերեսը(քառ. մետր) | Սկզբնական արժեքը(հազ. դրամ) | Մաշվածու-թյունը(հազ. դրամ) | Հաշվեկշռային արժեքը(հազ. դրամ) | Սեփականության իրավունքի գրանց­ման վկայականի տալու տարին, ամսա­թիվը և համարը | Հողամաս/հա/ | Վիճակը | Այլ նշումներ |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |

**Հավելված N 3**

**ՀՀ կառավարության 2020 թվականի**

**\_\_\_\_\_\_\_\_\_\_\_\_ի N \_\_\_\_\_- որոշման**

**Ց ՈՒ Ց Ա Կ**

**««ԵՐԵՎԱՆԻ ԹԱՏՐՈՆԻ ԵՎ ԿԻՆՈՅԻ ՊԵՏԱԿԱՆ ԻՆՍՏԻՏՈՒՏ» ՀԻՄՆԱԴՐԱՄԻՆ ՏՐԱՄԱԴՐՎՈՂ ԳՈՒՅՔԻ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| NNը/կ | Շենքերի և շինությունների անվանումը | Գտնվելու վայրը | Շահա-գործ-ման տարե-թիվը | Մակերեսը(քառ. մետր) | Սկզբնական արժեքը(հազ. դրամ) | Մաշվածու-թյունը(հազ. դրամ) | Հաշվեկշռային արժեքը(հազ. դրամ) | Սեփականության իրավունքի գրանց­ման վկայականի տալու տարին, ամսա­թիվը և համարը | Հողամաս/հա/ | Վիճակը | Այլ նշումներ |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |